"Re akgola makala otlhe mo setšhabeng sa rona ka go goga kwa pele matsholo a a ikaeletseng go lwantsha tirisodikgoka e e totileng batho ba bong jo bo rileng (GBV).2 Jaaka Kgwedi ya Basadi e setse e lebile bokhutlhong, Kabinete e tswelela go tlotla bosadi ba gompieno fela jaaka e ntse e tlotla basadi ba motsi wa 1956 bao ba gwantetseng kwa Union Buildings kwa Pretoria ka maitlhomo a go nyatsa puso e e setlhogo eo e neng ya swetsa ka go ba tlontlolola ka gore ba tshware dipasa tseo di neng di supa tlhaolele.3 Fa e sale temokerasi ya rona e simolola ka 1994, go fitlheletswe diphitlhelelo tse dikgologadi mo go netefatseng gore basadi ba keteka ditshwanelo tse di tshwanang le tsa banna mo thutong, ditirong, dithotong, lefeng le mo bosiamising."